arnastofnun/IGC-2024 huggingface dataset:
Kynferðisleg misnotkun á börnum Þingsályktunartillaga - þingskjal nr. 89

1988. – 1058 ár frá stofnun Alþingis.

111. löggjafarþing. – 87 . mál.

Sþ.

89. Tillaga til þingsályktunar um rannsókn á tíðni og umfangi kynferðislegrar misnotkunar á börnum.

Flm.: Ingi B. Albertsson, Ásgeir Hannes Eiríksson, Guðmundur Ágústsson.

Alþingi ályktar að fela ríkisstjórninni að skipa nú þegar starfshóp er kanni tíðni og umfang kynferðislegrar misnotkunar á börnum hér á landi og geri tillögur um samræmdar aðgerðir opinberra aðila til að sporna við slíku atferli. Jafnframt skal starfshópurinn gera tillögur um lagabreytingar á þessu sviði telji hann þörf á.

Starfshópurinn skal skipaður sérfræðingum á þeim sviðum sem mál þessi varða og skal hafa aðgang að þeim gögnum og upplýsingum hjá opinberum aðilum sem honum eru nauðsynleg við könnunina.

Greinargerð.

Eins og öllum er vafalaust í fersku minni var nú nýverið sýnd hér á landi norsk heimildarmynd um kynferðislega misnotkun á börnum. Er ekki ofmælt að öllum almenningi hafi verið stórlega brugðið við þær upplýsingar sem fram komu í heimildarmyndinni og viðbrögð almennt einkennst af hryllingi.

Af umræddri heimildarmynd og umræðum, sem fylgt hafa í kjölfarið, hefur komið skýrt fram að ríkrar tilhneigingar gætir til að neita tilvist þessara brota hér á landi eins og raunar víða annars staðar. Má ef til vill segja að þessi sjónarmið séu eðlileg þar sem hér er um dulin afbrot að ræða sem eru af fjölskyldu- og tilfinningaástæðum sjálfsagt sjaldnast kærð. Því miður er hins vegar engin ástæða til að ætla að ástand þessara mála sé á annan veg hér á landi en annars staðar. Er því full ástæða til að fram fari heildstæð úttekt á þessum málum svo að móta megi heildarstefnu af hálfu opinberra aðila sem beinist ekki síst að fyrirbyggjandi aðgerðum, jafnframt því sem hugað verði að úrræðum til aðstoðar fórnarlömbum sem oftast geta ekki borið hönd fyrir höfuð sér. Þá er ekki síður ástæða til að leita leiða til að aðstoða brotamennina sjálfa sem oft á tíðum má ætla að séu haldnir annarlegum hvötum sem þeir

ráða ekki við sjálfir án læknisaðstoðar í einhverju formi.

Framangreindum markmiðum verður ekki náð án þess að opinberir aðilar og almenningur viðurkenni vandann í reynd og nái að skilgreina hann. Markviss rannsókn af því tagi sem hér er lögð til færir okkur nær því marki og gerir okkur betur kleift að veita börnum okkar þá vernd sem þau þarfnast og eiga rétt á af hálfu samfélagsins.
Jöfnun á námskostnaði Þingsályktunartillaga - þingskjal nr. 9

1988. – 1058 ár frá stofnun Alþingis.

111. löggjafarþing. – 9 . mál.

Sþ.

9. Tillaga til þingsályktunar um endurskoðun laga nr. 69/1972, um ráðstafanir til jöfnunar á námskostnaði.

Flm.: Guðrún J. Halldórsdóttir, Danfríður Skarphéðinsdóttir,

Guðrún Agnarsdóttir, Kristín Einarsdóttir, Kristín Halldórsdóttir,

Málmfríður Sigurðardóttir.

Alþingi ályktar að fela menntamálaráðherra að láta hraða endurskoðun laga nr. 69/1972, um ráðstafanir til jöfnunar á námskostnaði. Endurskoðun þessi taki m.a. mið af þörfum þeirra sem eru ofan við skólaskyldualdur en hafa ekki lokið grunnskólanámi, sem og því að mikill fjöldi nemenda stundar nú nám í öldungadeildum og ættu að eiga rétt á styrkjum.

Greinargerð.

Árið 1972 voru sett lög um ráðstafanir til jöfnunar á fjárhagslegum aðstöðumun nemenda í framhaldsskólum, að því leyti sem búseta veldur þeim misþungum fjárhagsbyrðum. Lög þessi voru til mikilla bóta á sínum tíma, en þau eru 16 ára nú og margt hefur breyst í íslensku þjóðlífi og skólakerfi síðan. Skólaskylda hefur lengst á síðustu áratugum og fjölmargir, sem lokið hafa fullri skólaskyldu, hafa ekki þá skólagöngu að baki sem þarf til að taka þátt í námi á framhaldsskólastigi. Því væri eðlilegt að fólk, sem þannig er ástatt um, ætti möguleika á styrkjum, en svo er ekki samkvæmt lögunum.

Styrkupphæðir hafa rýrnað í áranna rás og þarf að gera ráðstafanir til að bæta þar um því að engar líkur eru á að umsækjendum um styrkina fækki.

Á síðasta hausti kom fram í skýrslu þáverandi menntamálaráðherra, Birgis Ísleifs Gunnarssonar, til Alþingis að nefnd væri að vinna að endurskoðun laganna og ber brýna nauðsyn til að verkinu verði lokið og lögin verði að veruleika hið fyrsta.
Bann við innflutningi á fóstureyðingarpillum Þingsályktunartillaga - þingskjal nr. 92

1988. – 1058 ár frá stofnun Alþingis.

111. löggjafarþing. – 90 . mál.

Sþ.

92. Tillaga til þingsályktunar um bann við innflutningi og dreifingu á fóstureyðingarpillum.

Flm.: Ásgeir Hannes Eiríksson.

Alþingi ályktar að skora á heilbrigðisráðherra að undirbúa nauðsynlegar ráðstafanir til að koma í veg fyrir innflutning eða framleiðslu, sölu og aðra dreifingu hér á landi á pillum eða öðru efni og búnaði til að eyða fóstri í móðurkviði, nema um sé að ræða viðurkenndan búnað fyrir sjúkrahús þar sem aðgerðir fara fram undir læknishendi.

Greinargerð.

Æðsta skylda Alþingis er að vernda mannslífin og hvar sem líf og dauði takast á ber Alþingi að veðja á mannslífið.

Pillur til að eyða fóstri í móðurkviði eru að koma á markað erlendis og rætt er opinberlega um að bjóða þær á íslenskum markaði.

Fóstureyðingar eru viðkvæmasta einkamál fólks og skiptar skoðanir eru um hve víðtækar heimildir eiga að vera til að eyða fóstri. Þess vegna er eðlilegt að allar fóstureyðingar fari fram undir læknishendi á sjúkrahúsum og á engan hátt verði stuðlað að fjölgun þeirra umfram það sem nú er eða að unnt verði að eyða fóstri utan sjúkrahúsa. Slíkt mundi aðeins leiða til þess að fóstureyðingar yrðu misnotaðar í auknum mæli sem getnaðarvarnir.

Íslensku þjóðinni hefur ekki fjölgað eðlilega síðustu árin. „Fólkspíramítinn“ í landinu er að snúast við. Bráðum verða ekki nógu margir ungir Íslendingar til að sjá sómasamlega fyrir fólki í ellinni. Alþingi ber að sporna við þeirri þróun og færa til betri vegar, auðvelda ekki fólki að láta eyða fóstri.
Sjálfseignarstofnanir Nefndarálit - þingskjal nr. 1008

1988–89. – 1058 ár frá stofnun Alþingis.

111. löggjafarþing. – 24 . mál.

Sþ.

1008. Nefndarálit um till. til þál. um setningu laga um sjálfseignarstofnanir.

Frá allsherjarnefnd.

Nefndin hefur fjallað um tillöguna og borist umsögn um málið frá Lögmannafélagi Íslands.

Nefndin leggur til að tillagan verði samþykkt með breytingu sem flutt er á sérstöku þingskjali.

Alþingi, 5. maí 1989.

Guðni Ágústsson,

Jón Kristjánsson,

Guðmundur Ágústsson.

form., frsm.

fundaskr.

Karl Steinar Guðnason.

Guðrún Helgadóttir.

Guðrún Agnarsdóttir.

Eggert Haukdal.
Sjálfseignarstofnanir Breytingartillaga - þingskjal nr. 1009

1988–89. – 1058 ár frá stofnun Alþingis.

111. löggjafarþing. – 24 . mál.

Sþ.

1009. Breytingartillaga við till. til þál. um setningu laga um sjálfseignarstofnanir.

Frá allsherjarnefnd.

Tillgr. orðist svo:

Alþingi ályktar að fela ríkisstjórninni að beita sér fyrir gerð frumvarps til laga um sjálfseignarstofnanir sem lagt verði fyrir næsta löggjafarþing.
Aðfaranám til ökuprófs Nefndarálit - þingskjal nr. 1010

1988–89. – 1058 ár frá stofnun Alþingis.

111. löggjafarþing. – 277 . mál.

Sþ.

1010. Nefndarálit um till. til þál. um aðfaranám til ökuprófs.

Frá allsherjarnefnd.

Nefndin hefur fjallað um tillöguna og borist umsagnir frá Ökukennarafélagi Íslands og Umferðarráði.

Í ljósi þess að nýlega lauk störfum nefnd sem dómsmálaráðherra skipaði 4. október 1988 til að fjalla um og gera tillögur um framtíðarskipan ökukennslu og ökuprófa í landinu þá leggur nefndin til að tillögunni verði vísað til ríkisstjórnarinnar.

Alþingi, 5. maí 1989.

Guðni Ágústsson,

Jón Kristjánsson,

Guðmundur Ágústsson.

form., frsm.

fundaskr.

Karl Steinar Guðnason.

Guðrún Helgadóttir.

Guðrún Agnarsdóttir.

Eggert Haukdal.
Dagvistarmál fatlaðra barna Nefndarálit - þingskjal nr. 1017

1988–89. – 1058 ár frá stofnun Alþingis.

111. löggjafarþing. – 296 . mál.

Sþ.

1017. Nefndarálit um till. til þál. um dagvistarmál fatlaðra barna.

Frá félagsmálanefnd.

Nefndin hefur fjallað um tillöguna og sendi hana til umsagnar. Svör bárust frá eftirtöldum: Félagi þroskaþjálfa, Fóstrufélagi Íslands, svæðisstjórnum málefna fatlaðra á Austurlandi, Reykjanessvæði og Vestfjörðum, Sambandi íslenskra sveitarfélaga og frá Öryrkjabandalagi Íslands. Þessir aðilar lýsa sig samþykka meginefni tillögunnar og að hún nái fram að ganga. Svæðisstjórn málefna fatlaðra á Reykjanesi sendir með umsögninni ítarlega greinargerð frá starfsmönnum sínum.

Sú stefna, sem vísað er til í seinni hluta tillögunnar, að tengja skuli sérdeildir dagvistarstofnana svo sem unnt er við almennar deildir þeirra, er nú almennt viðurkennd. Hins vegar er athugunarefni hvaða úrbóta er þörf til að gera dvöl og þjálfun fatlaðra barna á dagvistarheimilum mögulega og árangursríka. Í mótun eru tillögur um forskólastig á vegum menntamálaráðuneytisins og er eðlilegt að fjallað sé um málefni fatlaðra í því samhengi. Þá er stefnt að því að lögfesta breytingar á verkaskiptingu ríkis og sveitarfélaga sem m.a. taka til málefna fatlaðra.

Með vísan til þessa mælir nefndin með því að könnun fari fram á þörfum fatlaðra barna fyrir dagvistun og hvaða úrbóta er þörf á því sviði. Nefndin flytur breytingartillögu við málið á sérstöku þingskjali og mælir með því að tillagan verði samþykkt þannig.

Alþingi, 3. maí 1989.

Hjörleifur Guttormsson,

Eiður Guðnason,

Guðni Ágústsson.

form., frsm.

fundaskr.

Birgir Ísl. Gunnarsson.

Hreggviður Jónsson.

Þórhildur Þorleifsdóttir.

Alexander Stefánsson.
Dagvistarmál fatlaðra barna Breytingartillaga - þingskjal nr. 1018

1988–89. – 1058 ár frá stofnun Alþingis.

111. löggjafarþing. – 296 . mál.

Sþ.

1018. Breytingartillaga við till. til þál. um dagvistarmál fatlaðra barna.

Frá félagsmálanefnd.

Tillgr. orðist svo:

Alþingi ályktar að fela ríkisstjórninni að láta gera könnun á þörfum fatlaðra barna fyrir dagvistun og hvaða úrbóta sé þörf á því sviði.

Við þá athugun verði höfð hliðsjón af stefnumótun um forskólastig og að fötluð börn fái sérhæfða þjálfun sem mest í tengslum við almennar deildir dagvistarstofnana.
Endurskoðun laga um rekstur heilbrigðisstofnana Nefndarálit - þingskjal nr. 1020

1988–89. – 1058 ár frá stofnun Alþingis.

111. löggjafarþing. – 185 . mál.

Sþ.

1020. Nefndarálit um till. til þál. um endurskoðun laga og reglugerða um rekstur heilbrigðisstofnana.

Frá félagsmálanefnd.

Nefndin hefur fjallað um tillöguna og sendi hana til umsagnar. Svör bárust frá eftirtöldum: Fulltrúaráði sjómannadagsins í Reykjavík og Hafnarfirði (vegna Hrafnistu), Landssambandi sjúkrahúsa, Sambandi íslenskra berklasjúklinga (stjórnarformanni), Sambandi íslenskra sveitarfélaga og Tryggingastofnun ríkisins.

Þessir aðilar telja tillöguna athyglisverða, sumir mæla með að hún verði samþykkt en jafnframt kemur fram að þegar sé unnið að vissum þáttum þessara mála, m.a. er nefnd að störfum við að kanna möguleika á samstarfi og sameiningu sjúkrahúsa á höfuðborgarsvæðinu.

Í umsögn sjómannadagsráðs kemur m.a. fram að ráðið telur nauðsynlegt að skýrar lagareglur verði settar um rétt sjálfseignarstofnana. „Sú nauðsyn virðist brýnni nú en áður, eftir að frumvarp um verkaskiptingu ríkis og sveitarfélaga kom fram,„ segir í bréfi ráðsins.

Stjórn SÍBS segir m.a. í umsögn:

„SÍBS telur æskilegt að löggjöf um heilbrigðismál og rekstur sjúkrastofnana sé sem heilsteyptust en áréttar nauðsyn þess að sérstaða einkareksturs á þessu sviði sé greind frá rekstri stofnana ríkis og sveitarfélaga með þeim hætti að ávallt liggi samningar til grundvallar um rekstrarform, þjónustustaðal og fjármögnun.“

Nefndin bendir á að lögfesting á breyttri verkaskiptingu ríkis og sveitarfélaga getur haft mikil áhrif á rekstur og skipulag heilbrigðisþjónustunnar. Eðlilegt er að nokkur umþóttunartími fáist til að fram komi reynsla af þessari breytingu.

Um leið og nefndin tekur undir þau sjónarmið að samræmis þurfi að gæta í löggjöf um heilbrigðisþjónustu óháð rekstrarformi og leita þurfi leiða til hagkvæmni, samhliða góðri þjónustu í heilbrigðiskerfinu, leggur hún til að tillögunni verði vísað til ríkisstjórnarinnar.

Alþingi, 3. maí 1989.

Hjörleifur Guttormsson,

Eiður Guðnason,

Guðni Ágústsson.

form., frsm.

fundaskr.

Hreggviður Jónsson.

Þórhildur Þorleifsdóttir.

Alexander Stefánsson.

Birgir Ísl. Gunnarsson.
Ökunám og ökukennsla Nefndarálit - þingskjal nr. 1038

1988–89. – 1058 ár frá stofnun Alþingis.

111. löggjafarþing. – 127 . mál.

Sþ.

1038. Nefndarálit um till. til þál. um ökunám og ökukennslu.

Frá allsherjarnefnd.

Nefndin hefur fjallað um tillöguna og borist umsagnir frá Ökukennarafélagi Íslands og Umferðarráði.

Í ljósi þess að nýlega lauk störfum nefnd sem dómsmálaráðherra skipaði 4. október 1988 til að fjalla um og gera tillögur um framtíðarskipan ökukennslu og ökuprófa í landinu leggur nefndin til að tillöguni verði vísað til ríkisstjórnarinnar.

Alþingi, 5. maí 1989.

Guðni Ágústsson,

Jón Kristjánsson,

Guðmundur Ágústsson.

form., frsm.

fundaskr.

Karl Steinar Guðnason.

Guðrún Helgadóttir.

Guðrún Agnarsdóttir.

Eggert Haukdal.
Bætt samkeppnisstaða innlends skipaiðnaðar Nefndarálit - þingskjal nr. 1053

1988–89. – 1058 ár frá stofnun Alþingis.

111. löggjafarþing. – 37 . mál.

Sþ.

1053. Nefndarálit um till. til þál. um bætta samkeppnisstöðu innlends skipaiðnaðar.

Frá atvinnumálanefnd.

Nefndin hefur fjallað um tillöguna og mælir með því að hún verði samþykkt með breytingu sem flutt er á sérstöku þingskjali.

Nefndin væntir þess að eftirtalin atriði, sem nefnd eru í upphaflegri tillögugrein, verði höfð í huga við framkvæmd þessarar þingsályktunar:

1. Ríkisstjórnin reyni að tryggja að útvegsmenn og opinberir sjóðir semji ekki um nýsmíði skipa eða viðhaldsverkefni erlendis án undangengins útboðs þar sem innlendir aðilar keppi á jafnréttisgrundvelli við erlendan skipaiðnað, m.a. hvað snertir meðferð tilboða og fjármagnsfyrirgreiðslu.

2. Tilboð verði metin á viðskiptalegum grundvelli áður en lánveitingar eru ákveðnar.

3. Settar verði staðlaðar reglur um útboð, veðskilmála og tilboð í skipaiðnaðarverkefnum.

4. Ríkisstjórnin beiti sér fyrir því að bankar veiti sambærilegar ábyrgðir vegna skipaiðnaðarverkefna innan lands og veittar eru þegar verkefni eru unnin erlendis.

Nefndin telur æskilegt að ríkisstjórnin skili skýrslu um framgang þessarar þingsályktunartillögu á haustþingi 1989.

Alþingi, 2. maí 1989.

Árni Gunnarsson,

Ólafur Þ. Þórðarson,

Geir Gunnarsson.

form., frsm.

fundaskr.

Jón Kristjánsson.

Matthías Á. Mathiesen.

Aðalheiður Bjarnfreðsdóttir.

Geir H. Haarde.
Bætt samkeppnisstaða innlends skipaiðnaðar Breytingartillaga - þingskjal nr. 1054

1988–89. – 1058 ár frá stofnun Alþingis.

111. löggjafarþing. – 37 . mál.

Sþ.

1054. Breytingartillaga við till. til þál. um bætta samkeppnisstöðu innlends skipaiðnaðar.

Frá atvinnumálanefnd.

Tillgr. orðist svo:

Alþingi ályktar að fela ríkisstjórninni að leita allra leiða til að efla og bæta samkeppnisstöðu innlends skipaiðnaðar til að sporna við því að verkefni fari úr landi.
Verðjöfnunarsjóður fiskiðnaðarins Þingsályktunartillaga - þingskjal nr. 1055

1988–89. – 1058 ár frá stofnun Alþingis.

111. löggjafarþing. – 500 . mál.

Sþ.

1055. Tillaga til þingsályktunar um endurskoðun laga um Verðjöfnunarsjóð fiskiðnaðarins.

Flm.: Árni Gunnarsson, Matthías Bjarnason, Guðni Ágústsson,

Alexander Stefánsson, Geir Gunnarsson, Kristinn Pétursson,

Kolbrún Jónsdóttir.

Alþingi ályktar að kjósa fyrir þinglok fimm manna nefnd til að endurskoða lög nr. 72/1969, um Verðjöfnunarsjóð fiskiðnaðarins, með síðari breytingum. Nefndin ljúki störfum og skili áliti fyrir haustþing 1989.

Greinargerð.

Þingsályktunartillaga þessi er flutt af nefndarmönnum í sjávarútvegsnefnd neðri deildar. Nefndin hefur á nokkrum fundum fjallað um frumvarp til laga um breytingu á lögum nr. 72/1969, um Verðjöfnunarsjóð fiskiðnaðarins, með síðari breytingum, 283. mál þingsins, en frumvarp þetta er flutt af Matthíasi Bjarnasyni o.fl. Nefndin er þeirrar skoðunar að ástæða sé til þess að endurskoða lögin um Verðjöfnunarsjóð í heild og að við þá endurskoðun sé eðlilegt að höfð verði hliðsjón af hugmyndum sem fram hafa komið á Alþingi um breytingar á lögunum.

Þrír nefndarmanna í sjávarútvegsnefnd neðri deildar, þau Matthías Bjarnason, Kristinn Pétursson og Kolbrún Jónsdóttir, töldu eðlilegast að frumvarp Matthíasar Bjarnasonar o.fl. yrði afgreitt úr nefndinni en féllust á að standa að flutningi þessarar þingsályktunartillögu ásamt öðrum nefndarmönnum í sjávarútvegsnefndinni. Nefndarmenn í sjávarútvegsnefnd neðri deildar standa því einhuga að þessari þingsályktunartillögu.
Íslenskt mál í sjónvarpi Þingsályktun - þingskjal nr. 1061

111. löggjafarþing 1988–1989.

Nr. 13/111.

Þskj. 1061 - 145. mál.

Þingsályktun um þætti um íslenskt mál í sjónvarpi.

Alþingi ályktar að fela menntamálaráðherra að leita eftir því við sjónvarpsstöðvarnar að þær flytji reglulega þætti um íslenskt mál og hafi um gerð þeirra samráð við Íslenska málnefnd og Fræðsluvarp.

Samþykkt á Alþingi 5. maí 1989.
Tónmenntakennsla í grunnskólum Þingsályktun - þingskjal nr. 1062

111. löggjafarþing 1988–1989.

Nr. 14/111.

Þskj. 1062 - 273. mál.

Þingsályktun um tónmenntakennslu í grunnskólum.

Alþingi ályktar að fela menntamálaráðherra að skipa nefnd til að athuga og koma með tillögur að samvinnu og samþættingu tónmenntakennslu í grunnskólum og tónlistarskólum landsins, með það fyrir augum

– að efla og auka tónmenntakennslu í grunnskólum,

– að koma á samvinnu milli grunnskóla og tónlistarskóla,

– að athuga hvernig best verði staðið að menntun kennara á þessu sviði,

– að það nám í tónlist, sem nemendur stunda utan lögboðins grunnskólanáms, geti í auknum mæli flust inn í húsnæði grunnskólanna,

– að samnýta húsnæði og kennara til að draga úr kostnaði og gera tónlistarnám aðgengilegra fyrir nemendur.

Nefndin ljúki störfum fyrir árslok 1989.

Samþykkt á Alþingi 5. maí 1989.
Dagvistarmál fatlaðra barna Þingsályktun - þingskjal nr. 1063

111. löggjafarþing 1988–1989.

Nr. 15/111.

Þskj. 1063 - 296. mál.

Þingsályktun um dagvistarmál fatlaðra barna.

Alþingi ályktar að fela ríkisstjórninni að láta gera könnun á þörfum fatlaðra barna fyrir dagvistun og hvaða úrbóta sé þörf á því sviði.

Við þá athugun verði höfð hliðsjón af stefnumótun um forskólastig og að fötluð börn fái sérhæfða þjálfun sem mest í tengslum við almennar deildir dagvistarstofnana.

Samþykkt á Alþingi 5. maí 1989.
Sjálfseignarstofnanir Þingsályktun - þingskjal nr. 1064

111. löggjafarþing 1988–1999.

Nr. 16/111.

Þskj. 1064 - 24. mál.

Þingsályktun um setningu laga um sjálfseignarstofnanir.

Alþingi ályktar að fela ríkisstjórninni að beita sér fyrir gerð frumvarps til laga um sjálfseignarstofnanir sem lagt verði fyrir næsta löggjafarþing.

Samþykkt á Alþingi 5. maí 1989.
Bætt samkeppnisstaða innlends skipaiðnaðar Þingsályktun - þingskjal nr. 1073

111. löggjafarþing 1988–1989.

Nr. 17/111.

Þskj. 1073 - 37. mál.

Þingsályktun um bætta samkeppnisstöðu innlends skipaiðnaðar.

Alþingi ályktar að fela ríkisstjórninni að leita allra leiða til að efla og bæta samkeppnisstöðu innlends skipaiðnaðar til að sporna við því að verkefni fari úr landi.

Samþykkt á Alþingi 6. maí 1989.
Heimild til að ganga til samninga um kaup á Hótel Borg Nefndarálit - þingskjal nr. 1079

1988–89. – 1058 ár frá stofnun Alþingis.

111. löggjafarþing. – 470 . mál.

Sþ.

1079. Nefndarálit um till. til þál. um heimild til handa forsetum Alþingis að ganga til samninga um kaup á Hótel Borg.

Frá meiri hl. fjárveitinganefndar.

Nefndin hefur fjallað um efni tillögunnar á fundum sínum og fékk til viðræðna við sig um málið forseta Alþingis, svo og nefnd þá sem vann skýrslu um kaup á Hótel Borg fyrir forseta Alþingis. Einnig komu til viðræðna við nefndina Jón Tómasson og Þorvaldur S. Þorvaldsson frá Reykjavíkurborg og létu nefndinni m.a. í té minnisblað um afstöðu borgarstjórnar eins og henni var lýst á fundi borgarstjóra og starfsmanna hans með forsetum Alþingis.

Í nefndinni voru menn ekki á einu máli um afstöðu til efnis tillögunnar. Minni hl. taldi rétt að bíða með ákvörðun um að veita heimild til húsakaupa fyrir Alþingi en nota þess í stað næstu vikur og mánuði til þess að skoða nánar ýmsa kosti varðandi húsnæði fyrir Alþingi, bæði leigu og kaup, og jafnframt til þess að skoða breytt fyrirkomulag í Alþingishúsinu sjálfu. Minni hl. mun skila sérstöku nefndaráliti og breytingartillögu í þessa veru.

Meiri hl. taldi hins vegar rétt að ganga til efnislegrar afgreiðslu málsins. Leggur hann til að hin upphaflega tillaga forseta Alþingis á þingskjali 831 verði samþykkt með viðbótum. Er þar um tvennt að ræða. Í fyrsta lagi telur meiri hl. að ekki sé rétt að einskorða þá heimild, sem Alþingi veiti forsetum, við kaup á Hótel Borg með því eina húsnæði sem til greina geti komið, heldur leggur meiri hl. til að heimildin sé veitt þannig að hún geti náð til annars húsnæðis í næsta nágrenni Alþingishússins en Hótel Borgar ef við athugun kæmi í ljós að slík húsakaup reyndust hagkvæmari. Í öðru lagi telur meiri hl. rétt að í tillögugreininni sé gert ráð fyrir því að forsetar Alþingis hafi samráð við fjárveitinganefnd um fjárhagslegar skuldbindingar vegna hugsanlegra húsnæðiskaupa og um umfang endurbóta á slíku húsnæði og er það í samræmi við þann hátt sem hafður hefur verið á varðandi ýmsar sambærilegar heimildir til stofnana á sviði framkvæmdarvaldsins.

Meiri hl. leggur fram breytingartillögu á sérstöku þingskjali um að samþykkt Alþingis á heimild til forseta Alþingis til húsakaupa verði orðuð með þeim hætti sem hér hefur verið lýst.

Alþingi, 6. maí 1989.

Sighvatur Björgvinsson,

Margrét Frímannsdóttir,

Óli Þ. Guðbjartsson.

form., frsm.

fundaskr.

Jón Sæmundur Sigurjónsson.

Ólafur Þ. Þórðarson.
Heimild til að ganga til samninga um kaup á Hótel Borg Breytingartillaga - þingskjal nr. 1080

1988–89. – 1058 ár frá stofnun Alþingis.

111. löggjafarþing. – 470 . mál.

Sþ.

1080. Breytingartillögur við till. til þál. um heimild til handa forsetum Alþingis að ganga til samninga um kaup á Hótel Borg.

Frá meiri hl. fjárveitinganefndar (SighB, MF, ÓÞG, JSS, ÓÞÞ).

1. Tillgr. orðist svo:

. Alþingi ályktar að heimila forsetum Alþingis að ganga til samninga um kaup á Hótel Borg eða öðru húsnæði í næsta nágrenni við Alþingishúsið, ef hagkvæmara þykir, og láta gera nauðsynlega lagfæringu á húseigninni ef af kaupunum verður.

. Við ákvörðun um kaup og umfang endurbóta á húsnæði skal hafa samráð við fjárveitinganefnd.

2. Fyrirsögn till. verði:

. Till. til þál. um heimild til handa forsetum Alþingis að ganga til samninga um kaup á Hótel Borg eða öðru húsnæði í næsta nágrenni Alþingishússins ef hagkvæmara þykir.
Heimild til að ganga til samninga um kaup á Hótel Borg Breytingartillaga - þingskjal nr. 1089

1988–89. – 1058 ár frá stofnun Alþingis.

111. löggjafarþing. – 470 . mál.

Sþ.

1089. Breytingartillögur við till. til þál. um heimild til handa forsetum Alþingis að ganga til samninga um kaup á Hótel Borg.

Frá minni hl. fjárveitinganefndar (PJ, AS, MálmS, EgJ).

1. Tillgr. orðist svo:

. Alþingi ályktar að fela forsetum Alþingis að kanna hvaða möguleikar eru til aukinnar hagkvæmni í húsnæðismálum Alþingis og skila um það skýrslu til formanna allra þingflokka á næsta haustþingi.

. Í skýrslunni skal koma fram:

. 1. Möguleikar á leigu eða kaupum á húsnæði í grennd við Alþingishúsið.

. 2. Áætlun um kostnað í hverju tilviki fyrir sig.

. 3. Áætlun um nýtingu húsnæðis sem tekið kynni að vera á leigu eða keypt.

. 4. Hvað af núverandi húsnæði Alþingis megi láta af hendi.

. 5. Áætlun um kostnað við breytingar á Alþingishúsinu í þeim tilgangi að bæta starfsaðstöðu þingmanna og starfsfólks.

2. Fyrirsögn till. verði: Till. til þál. um könnun á húsnæðismálum Alþingis.
Ályktanir Vestnorræna þingmannaráðsins 1988 Nefndarálit - þingskjal nr. 1095

1988–89. – 1058 ár frá stofnun Alþingis.

111. löggjafarþing. – 169 . mál.

Sþ.

1095. Nefndarálit um till. til þál. um ályktanir Vestnorræna þingmannaráðsins 1988.

Frá utanríkismálanefnd.

Nefndin hefur fjallað um tillöguna og leggur til að henni verði vísað til ríkisstjórnarinnar með þeim eindregnu tilmælum að hún styðji og vinni að þeim athyglisverðu ályktunum sem þar koma fram, eftir því sem ástæður frekast leyfa.

Alþingi, 8. maí 1989.

Jóhann Einvarðsson,

Hjörleifur Guttormsson,

Kristín Einarsdóttir.

form., frsm.

fundaskr.

Birgir Ísl. Gunnarsson.

Ey. Kon. Jónsson.

Jón Kristjánsson.

Karl Steinar Guðnason.